Mari Skurdal

Mari Skurdal (født Mari Skurdal Trædal 6. september 1977 ) er en norsk lektor, lærebokforfatter og journalist, fra høsten 2018 ansvarlig redaktør i Klassekampen.

Bakgrunn og virke 
Skurdal vokste opp i Oslo, i nedre del av Groruddalen. I ungdommen spilte hun fotball på Linderud IL. Da hun begynte på gymnaset gikk hun de første to årene på Foss skole på Grünerløkka, før hun tok siste året på Forsøksgymnaset (FG), som  den gang hadde tilhold i lokaler på Linderud videregående skole. Som FG-elev var hun blant de aktive som i 1995 drev lobbyvirksomhet mot bystyret for å opprettholde det nedleggingstruede Forsøksgymnaset.

Skurdal er utdannet filolog (cand.philol.) (2004) fra Universitetet i Oslo med hovedfag i engelsk litteratur.

Hun har arbeidet i Oslo-skolen, både i grunnskoler og videregående, og har vært med å skrive lærebøker i samfunnskunnskap i Aschehougs «Matriks-serie» for ungdomsskolen.

Hun hadde jobbet som vaktsjef, nyhetsleder, redaksjonssjef og featureredaktør i ti år i Klassekampen før hun ble ansatt som redaktør i 2018.

Skurdal er datter av Narve Trædal og kusine av politikeren Eivind Trædal.

Referanser 
 

Journalister i Klassekampen
Redaktører for Klassekampen
Personer fra Oslo